title: Regulamentul de punere în aplicare (UE) 2015/1490 al Comisiei din 3 septembrie 2015 privind autorizarea preparatului de carvacrol, cinamaldehidă și oleorășină de Capsicum ca aditiv pentru hrana puilor pentru îngrășare (titularul autorizației Pancosma France S.A.S.) (Text cu relevanță pentru SEE)

text:
               4.9.2015

               RO

               Jurnalul Oficial al Uniunii Europene

               L 231/4

         REGULAMENTUL DE PUNERE ÎN APLICARE (UE) 2015/1490 AL COMISIEI
   din 3 septembrie 2015
   privind autorizarea preparatului de carvacrol, cinamaldehidă și oleorășină de Capsicum ca aditiv pentru hrana puilor pentru îngrășare (titularul autorizației Pancosma France S.A.S.)
   (Text cu relevanță pentru SEE)
   COMISIA EUROPEANĂ,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru preparatul de carvacrol, cinamaldehidă și oleorășină de Capsicum. Cererea a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea preparatului de carvacrol, cinamaldehidă și oleorășină de Capsicum ca aditiv pentru hrana puilor pentru îngrășare, în vederea clasificării în categoria „aditivi zootehnici”.

               (4)

               În avizul său din 27 ianuarie 2015 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatului de carvacrol, cinamaldehidă și oleorășină de Capsicum nu are efecte adverse asupra sănătății animale, a sănătății umane sau asupra mediului și că acesta are potențialul de a îmbunătăți indicele de conversie a hranei la puii pentru îngrășare. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivului destinat hranei pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Din evaluarea preparatului de carvacrol, cinamaldehidă și oleorășină de Capsicum rezultă că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, aparținând categoriei „aditivi zootehnici” și grupei funcționale „alți aditivi zootehnici”, ca aditiv furajer, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 septembrie 2015.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  EFSA Journal 2015;13(2):4011.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specie sau categorie de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg/kg de furaj complet cu un conținut de umiditate de 12 %

                     Categoria aditivilor zootehnici. Grupa funcțională: alți aditivi zootehnici (îmbunătățirea parametrilor zootehnici)

                  4d11

                  Pancosma France S.A.S.

                  Preparat de carvacrol, cinamaldehidă și oleorășină de Capsicum

                     Compoziția aditivului

                  Preparat de carvacrol, cinamaldehidă și oleorășină de Capsicum având un conținut de:

                              —

                              carvacrol 4,6 %-5,3 %

                              —

                              cinamaldehidă 2,6 %-3,2 %

                              —

                              oleorășină de Capsicum ≥ 2 % (cu un conținut al sumei de capsaicină și dihidrocapsaicină de 0,06 %-0,21 %)

                     Caracterizarea substanțelor active

                              —

                              carvacrol (1) (puritate ≥ 98 %)
                              Numărul CAS C10H14O: 499-75-2

                              —

                              cinamaldehidă (1) (puritate ≥ 98 %)
                              Numărul CAS C9H8O: 104-55-2

                              —

                              oleorășină de Capsicum cu un conținut minim al sumei de capsaicină și dihidrocapsaicină de 6 %-7 %

                     Metoda analitică
                      (2)

                  Pentru cuantificarea carvacrolului, cinamaldehidei, capsaicinei și dihidrocapsaicinei în aditivul pentru hrana animalelor:

                              —

                              gaz-cromatografie cu detecție cu ionizare în flacără (GC-FID)

                  Pui pentru îngrășare

                  —

                  —

                  100

                              1.

                              În instrucțiunile de utilizare a aditivului și a preamestecului, se indică condițiile de depozitare și stabilitatea la granulare.

                              2.

                              Aditivul nu trebuie utilizat cu alte surse de carvacrol, cinamaldehidă, capsaicină și dihidrocapsaicină.

                              3.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                              4.

                              Doza minimă recomandată: 100 mg/kg de furaj complet.

                  24 septembrie 2025

         (1)  JECFA, ediție online: „Specifications for Flavourings” (Specificații pentru arome). http://www.fao.org/ag/agn/jecfa-flav/index.html#T

         (2)  Detaliile privind metodele de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 957/2013 al Comisiei din 4 octombrie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Bamberger Hörnla/Bamberger Hörnle/Bamberger Hörnchen (IGP)]

text:
               5.10.2013

               RO

               Jurnalul Oficial al Uniunii Europene

               L 263/11

         REGULAMENTUL DE PUNERE ÎN APLICARE (UE) NR. 957/2013 AL COMISIEI
   din 4 octombrie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Bamberger Hörnla/Bamberger Hörnle/Bamberger Hörnchen (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Bamberger Hörnla”/„Bamberger Hörnle”/„Bamberger Hörnchen” depusă de Germania a fost publicată în Jurnalul Oficial al Uniunii Europene
                   (3).

               (3)

               Asociația „Arche Noah”, cu sediul în Schiltern, Austria, a făcut opoziție cu privire la înregistrarea acestei denumiri. În conformitate cu articolul 7 alineatul (3) din Regulamentul (CE) nr. 510/2006, Comisia a considerat că declarația de opoziție nu poate fi admisă, deoarece aceasta a fost trimisă direct Comisiei, încălcând astfel dispozițiile articolului 7 alineatul (2) al doilea paragraf din regulamentul menționat, conform căruia această declarație se adresează autorităților naționale competente.

               (4)

               Denumirea „Bamberger Hörnla”/„Bamberger Hörnle”/„Bamberger Hörnchen” trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 octombrie 2013.

            Pentru Comisie

            Președintele

         José Manuel BARROSO

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO C 283, 19.9.2012, p. 18.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      GERMANIA
      Bamberger Hörnla/Bamberger Hörnle/Bamberger Hörnchen (IGP)


title: Regulamentul de punere în aplicare (UE) nr. 50/2014 al Comisiei din 20 ianuarie 2014 de modificare a Regulamentului de punere în aplicare (UE) nr. 170/2013 de stabilire a unor măsuri tranzitorii în sectorul zahărului, ca urmare a aderării Croației

text:
               21.1.2014

               RO

               Jurnalul Oficial al Uniunii Europene

               L 16/11

      REGULAMENTUL DE PUNERE ÎN APLICARE (UE) NR. 50/2014 AL COMISIEI

   din 20 ianuarie 2014
   de modificare a Regulamentului de punere în aplicare (UE) nr. 170/2013 de stabilire a unor măsuri tranzitorii în sectorul zahărului, ca urmare a aderării Croației
   COMISIA EUROPEANĂ,
   având în vedere Tratatul de Aderare a Croației,
   având în vedere Actul de Aderare a Croației, în special articolele 41 și 16 coroborate cu anexa IV secțiunea 3 litera (a) punctul 4,
   întrucât:

               (1)

               Regulamentul de punere în aplicare (UE) nr. 170/2013 al Comisiei (1) stabilește măsuri tranzitorii în sectorul zahărului, ca urmare a aderării Croației la Uniune. Capitolul II secțiunea 2 din respectivul regulament se referă la stabilirea și eliminarea cantităților excedentare de zahăr din Croația la data aderării sale. Secțiunea respectivă stabilește în special termene limită pentru determinarea cantităților excedentare de zahăr, pentru eliminarea acestora și pentru prezentarea dovezilor eliminării de către operatorii identificați din Croația. Secțiunea respectivă stabilește, de asemenea, perioade de referință, care să fie utilizate la calcularea sumelor care trebuie achitate de Croația în cazul în care nu sunt eliminate cantitățile excedentare de zahăr.

               (2)

               Având în vedere timpul necesar pentru analiza aprofundată a informațiilor comunicate de Croația și discuțiile cu statul membru în cauză și în scopul de a asigura aplicarea corectă a capitolului II, secțiunea 2 din Regulamentul de punere în aplicare (UE) nr. 170/2013, este necesar să se prelungească termenele stabilite în respectivul regulament de punere în aplicare, în măsura în care acestea se referă la stabilirea cantităților excedentare de zahăr.

               (3)

               Prin urmare, Regulamentul de punere în aplicare (UE) nr. 170/2013 ar trebui modificat în consecință.

               (4)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 170/2013 se modifică după cum urmează:

               1.

               la articolul 7 alineatul (1), „31 ianuarie 2014” se înlocuiește cu „30 septembrie 2014”;

               2.

               la articolul 9 alineatul (1), „31 octombrie 2014” se înlocuiește cu „30 iunie 2015”;

               3.

               articolul 10 se modifică după cum urmează:

                           (a)

                           „31 octombrie 2014” se înlocuiește cu „30 iunie 2015”;

                           (b)

                           „30 iunie 2015” se înlocuiește cu „29 februarie 2016”;

               4.

               articolul 11 se modifică după cum urmează:

                           (a)

                           la alineatul (1), „31 ianuarie 2015” se înlocuiește cu „30 septembrie 2015”;

                           (b)

                           la alineatul (2) paragraful al patrulea, „31 octombrie 2014” se înlocuiește cu „30 iunie 2015”;

               5.

               articolul 12 se modifică după cum urmează:

                           (a)

                           la alineatul (1), „28 februarie 2015” se înlocuiește cu „31 octombrie 2015”;

                           (b)

                           alineatul (2), se modifică după cum urmează:

                                       (i)

                                       la primul paragraf, „31 octombrie 2014” se înlocuiește cu „30 iunie 2015”;

                                       (ii)

                                       la paragraful al doilea, „30 iunie 2015” se înlocuiește cu „29 februarie 2016”;

                                       (iii)

                                       la paragraful al treilea, „30 aprilie 2015” se înlocuiește cu „31 decembrie 2015”.

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 ianuarie 2014.

            Pentru Comisie

            Președintele

         José Manuel BARROSO

      (1)  Regulamentul de punere în aplicare (UE) nr. 170/2013 al Comisiei din 25 februarie 2013 de stabilire a unor măsuri tranzitorii în sectorul zahărului, ca urmare a aderării Croației (JO L 55, 27.2.2013, p. 1).


title: Regulamentul de punere în aplicare (UE) nr. 76/2012 al Comisiei din 30 ianuarie 2012 de înregistrare a unei denumiri în Registrul denumirilor de origine protejate și al indicațiilor geografice protejate [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (IGP)]

text:
               31.1.2012

               RO

               Jurnalul Oficial al Uniunii Europene

               L 27/5

         REGULAMENTUL DE PUNERE ÎN APLICARE (UE) NR. 76/2012 AL COMISIEI
   din 30 ianuarie 2012
   de înregistrare a unei denumiri în Registrul denumirilor de origine protejate și al indicațiilor geografice protejate [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Holsteiner Katenschinken / Holsteiner Schinken/ Holsteiner Katenrauchschinken / Holsteiner Knochenschinken” depusă de Germania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 ianuarie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 109, 8.4.2011, p. 6.

      ANEXĂ
      Produse agricole destinate consumului uman enumerate în anexa I la tratat:

         Clasa 1.2.   Produse din carne (fierte, sărate, afumate etc.)

      GERMANIA
      Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (IGP)


title: Regulamentul de punere în aplicare (UE) nr. 622/2011 al Comisiei din 24 iunie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               25.6.2011

               RO

               Jurnalul Oficial al Uniunii Europene

               L 166/20

         REGULAMENTUL DE PUNERE ÎN APLICARE (UE) NR. 622/2011 AL COMISIEI
   din 24 iunie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 25 iunie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) nr. 235/2013 al Comisiei din 15 martie 2013 de stabilire a valorilor standard care trebuie utilizate la calcularea compensației financiare și a avansului aferent pentru anumite produse pescărești retrase de pe piață în cursul sezonului de pescuit 2013

text:
               16.3.2013

               RO

               Jurnalul Oficial al Uniunii Europene

               L 74/17

         REGULAMENTUL DE PUNERE ÎN APLICARE (UE) NR. 235/2013 AL COMISIEI
   din 15 martie 2013
   de stabilire a valorilor standard care trebuie utilizate la calcularea compensației financiare și a avansului aferent pentru anumite produse pescărești retrase de pe piață în cursul sezonului de pescuit 2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 21 alineatele (5) și (8),
   întrucât:

               (1)

               Regulamentul (CE) nr. 104/2000 prevede acordarea unei compensații financiare organizațiilor de producători care retrag, în anumite condiții, produsele enumerate în părțile A și B din anexa I la respectivul regulament. Din valoarea acestei compensații financiare trebuie să se scadă anumite valori standard în cazul produselor destinate altor scopuri decât consumului uman.

               (2)

               Regulamentul (CE) nr. 2493/2001 al Comisiei din 19 decembrie 2001 privind comercializarea anumitor produse pescărești care au fost retrase de pe piață (2) precizează modalitățile de comercializare a produselor retrase de pe piață. Valoarea acestor produse trebuie stabilită la un nivel standard în cazul fiecăruia dintre aceste moduri de comercializare, luând în considerare veniturile medii care pot fi obținute din această activitate în diferite state membre.

               (3)

               În temeiul articolului 7 din Regulamentul (CE) nr. 2509/2000 al Comisiei din 15 noiembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea compensației financiare pentru retragerea anumitor produse pescărești (3), anumite norme speciale prevăd că, în cazul în care o organizație de producători sau unul dintre membrii acesteia pune în vânzare produse într-un alt stat membru decât cel în care a fost recunoscută, trebuie informat organismul însărcinat cu acordarea compensației financiare. Este vorba despre organismul din statul membru în care este recunoscută organizația de producători. Prin urmare, valoarea standard deductibilă trebuie să fie cea aplicată în respectivul stat membru.

               (4)

               Aceeași metodă de calcul trebuie să se aplice în cazul avansurilor din compensația financiară, astfel cum se prevede la articolul 6 din Regulamentul (CE) nr. 2509/2000.

               (5)

               Pentru a nu împiedica operarea sistemului de intervenții în anul 2013, prezentul regulament trebuie să se aplice retroactiv, începând cu 1 ianuarie 2013.

               (6)

               Măsurile prevăzute de prezentul regulament sunt conforme cu avizul comitetului instituit prin Regulamentul (CE) nr. 104/2000,

         ADOPTĂ PREZENTUL REGULAMENT:
   Articolul 1
   În anexa la prezentul regulament sunt stabilite valorile standard care trebuie utilizate, pentru sezonul de pescuit 2013, la calcularea compensației financiare și a avansurilor aferente pentru produsele pescărești retrase de pe piață de organizațiile de producători și destinate altor scopuri decât consumului uman, conform articolului 21 alineatul (5) din Regulamentul (CE) nr. 104/2000.
   Articolul 2
   Valoarea standard care trebuie dedusă din compensația financiară și din avansurile aferente este cea aplicată în statul membru în care este recunoscută organizația de producători.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

   Se aplică de la 1 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 martie 2013.

            Pentru Comisie

            Președintele

         José Manuel BARROSO

      (1)  JO L 17, 21.1.2000, p. 22.

      (2)  JO L 337, 20.12.2001, p. 20.

      (3)  JO L 289, 16.11.2000, p. 11.

      ANEXĂ

         Valori standard

                  Utilizarea produselor retrase de pe piață

                  EUR/tonă

            1.   Utilizare după transformarea în făină (hrană pentru animale):

                              (a)

                              hering din specia Clupea harengus și macrou din speciile Scomber scombrus și Scomber japonicus:

                              —

                              Danemarca și Suedia;

                  50

                              —

                              Regatul Unit;

                  50

                              —

                              alte state membre;

                  15

                              —

                              Franța;

                  2

                              (b)

                              creveți din specia Crangon crangon și creveți de apă adâncă (Pandalus borealis):

                              —

                              Danemarca și Suedia;

                  0

                              —

                              alte state membre;

                  10

                              (c)

                              alte produse:

                              —

                              Danemarca;

                  40

                              —

                              Suedia, Portugalia și Irlanda;

                  15

                              —

                              Regatul Unit;

                  15

                              —

                              alte state membre.

                  1

            2.   Utilizare în stare proaspătă sau conservată (hrană pentru animale):

                              (a)

                              sardine din specia Sardina pilchardus și anșoa (Engraulis spp.):

                              —

                              toate statele membre;

                  5

                              (b)

                              alte produse:

                              —

                              Suedia;

                  0

                              —

                              Franța;

                  20

                              —

                              alte state membre.

                  30

            3.   Utilizare ca momeală

                              —

                              Franța;

                  55

                              —

                              alte state membre.

                  15

                              4.

                              Utilizare în alte scopuri decât hrana pentru animale.

                  0


title: Regulamentul de punere în aplicare (UE) 2016/116 al Comisiei din 28 ianuarie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               29.1.2016

               RO

               Jurnalul Oficial al Uniunii Europene

               L 23/57

         REGULAMENTUL DE PUNERE ÎN APLICARE (UE) 2016/116 AL COMISIEI
   din 28 ianuarie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 ianuarie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 240/2011 al Comisiei din 11 martie 2011 de înregistrare a unei denumiri în Registrul denumirilor de origine protejate și al indicațiilor geografice protejate [Fagioli Bianchi di Rotonda (DOP)]

text:
               12.3.2011

               RO

               Jurnalul Oficial al Uniunii Europene

               L 66/13

         REGULAMENTUL DE PUNERE ÎN APLICARE (UE) NR. 240/2011 AL COMISIEI
   din 11 martie 2011
   de înregistrare a unei denumiri în Registrul denumirilor de origine protejate și al indicațiilor geografice protejate [Fagioli Bianchi di Rotonda (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Fagioli Bianchi di Rotonda” depusă de Italia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 martie 2011.

            Pentru Comisie, pentru președinte

         Dacian CIOLOŞ

            Membru al Comisiei

      (1)  JO L 93, 31.3.2006, p. 12.

      (2)  JO C 169, 29.6.2010, p. 12.

      ANEXĂ
      Produse agricole destinate consumului uman, enumerate în anexa I la tratat:

         Clasa 1.6:   Fructe, legume și cereale, în stare proaspătă sau prelucrate

      ITALIA
      Fagioli Bianchi di Rotonda (DOP)


title: Regulamentul de punere în aplicare (UE) 2015/1394 al Comisiei din 13 august 2015 de modificare a Regulamentului (UE) nr. 470/2014, astfel cum a fost modificat prin Regulamentul (UE) 2015/588, de instituire a unei taxe antidumping definitive și de percepere definitivă a taxei provizorii instituite la importurile de sticlă solară originară din Republica Populară Chineză, în urma unei noi anchete privind absorbția măsurilor în temeiul articolului 12 din Regulamentul (CE) nr. 1225/2009 al Consiliului

text:
               14.8.2015

               RO

               Jurnalul Oficial al Uniunii Europene

               L 215/42

         REGULAMENTUL DE PUNERE ÎN APLICARE (UE) 2015/1394 AL COMISIEI
   din 13 august 2015
   de modificare a Regulamentului (UE) nr. 470/2014, astfel cum a fost modificat prin Regulamentul (UE) 2015/588, de instituire a unei taxe antidumping definitive și de percepere definitivă a taxei provizorii instituite la importurile de sticlă solară originară din Republica Populară Chineză, în urma unei noi anchete privind absorbția măsurilor în temeiul articolului 12 din Regulamentul (CE) nr. 1225/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 12 alineatul (3),
   întrucât:
   A.   PROCEDURA

   1.   Măsurile inițiale

               (1)

               Măsurile aflate în prezent în vigoare (denumite în continuare „măsurile inițiale”) constau în nivelurile taxei antidumping definitive instituite prin Regulamentul de punere în aplicare (UE) nr. 470/2014 al Comisiei (2), care variază între 0,4 % și 36,1 %. Articolul 1 alineatul (2) din acest regulament a fost modificat prin Regulamentul de punere în aplicare (UE) 2015/588 al Comisiei (3). Prin Regulamentul de punere în aplicare (UE) nr. 471/2014 al Comisiei (4), Comisia a instituit, de asemenea, niveluri ale taxei compensatorii cuprinse între 3,2 % și 17,1 %.

         2.   Cererea de efectuare a unei noi anchete privind absorbția măsurilor

               (2)

               La 12 noiembrie 2014, o cerere pentru o nouă anchetă privind absorbția măsurilor antidumping inițiale a fost introdusă în conformitate cu articolul 12 din regulamentul de bază. Cererea a fost depusă de asociația EU ProSun Glass (denumită în continuare „solicitantul”), în numele unor producători care reprezintă peste 25 % din producția totală de sticlă solară a Uniunii.

               (3)

               Solicitantul a furnizat suficiente informații care arată că, după perioada anchetei inițiale, precum și înainte și după instituirea măsurilor inițiale, prețurile de export au scăzut. Aceasta ar fi determinat o creștere a marjei de dumping, care ar fi împiedicat efectele corective preconizate ale măsurilor inițiale. De asemenea, solicitantul a furnizat elemente de probă care arată că importurile de sticlă solară au continuat să pătrundă pe piața Uniunii în cantități semnificative.

               (4)

               La 19 decembrie 2014, Comisia a anunțat, printr-un aviz publicat în Jurnalul Oficial al Uniunii Europene, deschiderea unei noi anchete privind absorbția măsurilor antidumping aplicabile importurilor de sticlă solară originară din Republica Populară Chineză (RPC) (5), în conformitate cu articolul 12 din regulamentul de bază.

         3.   Părțile vizate de noua anchetă

               (5)

               În avizul de redeschidere, Comisia a invitat părțile interesate să o contacteze pentru a participa la anchetă. În plus, Comisia a informat în mod special solicitantul, alți producători cunoscuți din Uniune, producătorii-exportatori cunoscuți din RPC, importatorii, comercianții, utilizatorii, furnizorii, precum și autoritățile din RPC de deschiderea anchetei și i-a invitat să participe.

               (6)

               Părțile interesate au avut posibilitatea de a prezenta observații cu privire la redeschiderea anchetei și de a solicita să fie audiate de Comisie și/sau de consilierul-auditor în cadrul procedurilor comerciale. După informarea părților, una dintre acestea a solicitat o audiere cu Comisia și a avut posibilitatea să își prezinte punctul de vedere la 23 iunie 2015.

         4.   Constituirea eșantionului de producători-exportatori din RPC

               (7)

               În avizul său de redeschidere, Comisia a declarat că ar putea eșantiona părțile interesate, în conformitate cu articolul 17 din regulamentul de bază.

               (8)

               Pentru a decide dacă eșantionarea este necesară și, în caz afirmativ, pentru a selecta un eșantion, Comisia a solicitat tuturor producătorilor-exportatori din RPC să furnizeze informațiile specificate în avizul de redeschidere. În plus, Comisia a solicitat Misiunii Republicii Populare Chineze pe lângă Uniunea Europeană să identifice și/sau să contacteze alți eventuali producători-exportatori care ar putea fi interesați să participe la anchetă.

               (9)

               Cinci producători-exportatori sau grupuri de producători-exportatori din China, reprezentând aproximativ 70 % din totalul exporturilor din China către Uniune în cursul anchetei actuale, au furnizat informațiile solicitate și au acceptat să fie incluși în eșantion. În conformitate cu articolul 17 alineatul (1) din regulamentul de bază, Comisia a selectat un eșantion de două grupuri de societăți bazat pe cel mai mare volum reprezentativ de exporturi către Uniune care putea fi investigat în mod rezonabil, ținând seama de timpul disponibil. Cele două grupuri de societăți selectate reprezintă peste 60 % din totalul exporturilor din China către Uniune și 94 % din exporturile societăților care au cooperat în cadrul prezentei anchete.

               (10)

               În conformitate cu articolul 17 alineatul (2) din regulamentul de bază, toți producătorii-exportatori cunoscuți în cauză, precum și autoritățile din țara în cauză, au fost consultați cu privire la selectarea eșantionului. Nu s-au prezentat observații. Prin urmare, Comisia a decis să mențină eșantionul propus, alcătuit din două grupuri de societăți, și toate părțile interesate au fost informate în consecință cu privire la eșantionul final selectat.

               (11)

               Eșantionul de producători-exportatori de sticlă solară a fost, prin urmare, următorul:

                           —

                           Flat Solar Glass Group Co., Ltd (denumit în continuare „Flat Glass Group”)

                           —

                           Xinyi PV Products (Anhui) Holdings (denumit în continuare „Xinyi Group”)

         5.   Răspunsurile la chestionar

               (12)

               Comisia a trimis chestionare ambelor grupuri de producători-exportatori din China selectate și importatorilor neafiliați, precum și utilizatorilor care s-au făcut cunoscuți în termenele stabilite în avizul de redeschidere.

               (13)

               S-au primit răspunsuri la chestionare de la doi producători-exportatori din China și de la trei importatori/utilizatori neafiliați din Uniune.

         6.   Vizitele de verificare

               (14)

               Comisia a căutat și a verificat toate informațiile considerate a fi necesare în scopul efectuării noii anchete. În temeiul articolului 16 din regulamentul de bază, au fost efectuate vizite de verificare la sediile următoarelor societăți:

                           —

                           Flat Glass Group, Jiaxing, Zhejiang, RPC

                           —

                           Xinyi Group, Wuhu, Anhui, RPC

         7.   Informarea părților

               (15)

               Toate părțile interesate au primit un document de informare a părților care conținea faptele și considerentele esențiale pe baza cărora Comisia a propus modificarea taxei antidumping definitive pentru sticla solară originară din Republica Populară Chineză. Toate părțile au fost informate cu privire la termenul în care pot să prezinte observații referitoare la document.

               (16)

               Observațiile prezentate de părțile interesate au fost examinate și luate în considerare, după caz.

         8.   Perioada de anchetă

               (17)

               Perioada de anchetă privind absorbția măsurilor aferentă acestei noi anchete (denumită în continuare „PAAM”) a fost cuprinsă între 1 decembrie 2013 și 30 noiembrie 2014. Prețurile de export în cursul PAAM au fost comparate cu cele din perioada anchetei inițiale care a dus la instituirea măsurilor inițiale, cuprinsă între 1 ianuarie 2012 și 31 decembrie 2012 (denumită în continuare „PAI”).

         B.   PRODUSUL ÎN CAUZĂ ȘI PRODUSUL SIMILAR

               (18)

               Produsul care face obiectul prezentei anchete este același cu cel care a făcut obiectul anchetei inițiale și este definit drept sticlă solară, constând în sticlă sodocalcică plană temperată, cu un conținut de fier mai mic de 300 ppm, un factor de transmisie a luminii solare mai mare de 88 % (măsurat conform AM1,5 300-2 500 nm), rezistentă la o temperatură de până la 250 °C (măsurată conform EN 12150), cu o rezistență la șocuri termice de Δ 150k (măsurată conform EN 12150) și o rezistență mecanică mai mare sau egală cu 90 N/mm2 (măsurată conform EN 1288-3), originară din RPC (denumită în continuare „produsul în cauză”), încadrată în prezent la codul NC ex 7007 19 80.

               (19)

               Ancheta a arătat că produsul în cauză, produsul fabricat și vândut pe piața internă din RPC, produsul fabricat și vândut pe piața internă din Turcia, care a servit drept țară analogă în cadrul anchetei inițiale și produsul fabricat și vândut în Uniune de către industria din Uniune au aceleași caracteristici fizice, chimice și tehnice de bază, precum și aceleași utilizări de bază. Prin urmare, ele sunt considerate produse similare în sensul articolului 1 alineatul (4) din regulamentul de bază.

         C.   CONSTATĂRI

               (20)

               O nouă anchetă privind absorbția măsurilor în temeiul articolului 12 din regulamentul de bază are drept scop să stabilească dacă, după instituirea măsurilor inițiale, prețurile de export au scăzut sau dacă a existat o variație insuficientă a prețurilor de revânzare ori a prețurilor de vânzare ulterioară în Uniune pentru sticla solară originară din RPC. În cazul în care se ajunge la concluzia că absorbția măsurilor a avut loc, trebuie calculată o nouă marjă de dumping.

         1.   Scăderea prețurilor de export

               (21)

               În cursul PAAM, exporturile produsului în cauză au fost efectuate direct către clienți neafiliați din UE.

               (22)

               Comisia a comparat, pentru ambele grupuri incluse în eșantion, prețurile tipurilor de produse vândute în cursul PAAM cu prețurile acelorași tipuri de produse vândute în cursul PAI și a calculat un nivel de absorbție mediu ponderat pentru ambele grupuri.

               (23)

               În cursul anchetei inițiale, societățile incluse în eșantion au exportat, în principal, sticlă solară neacoperită, precum și cantități mici de sticlă acoperită. Diferența medie între prețurile de vânzare pentru sticla neacoperită și cea acoperită a fost de aproximativ 20 % în cursul anchetei inițiale. Cu toate acestea, de atunci industria panourilor solare la nivel mondial a trecut de la utilizarea sticlei neacoperite la cea a sticlei acoperite, întrucât aceasta din urmă este un produs mai eficient. În prezent, sticla acoperită este utilizată în mod curent, iar sticla solară neacoperită este utilizată în principal pentru instalațiile situate într-un mediu caracterizat prin condiții climatice adverse și dificile. Această evoluție se reflectă, de asemenea, în practica în materie de export a producătorilor-exportatori incluși în eșantion, ale căror exporturi s-au schimbat drastic, trecând de la sticla solară neacoperită la cea acoperită.

               (24)

               Comparația prețurilor de export din cursul PAI cu cele din cursul PAAM arată că, în cazul Flat Group, prețurile de export au scăzut, în medie, cu 17,6 %, iar în cazul Xinyi Group, cu 30,4 % pentru produsul în cauză exportat în cursul PAAM. Prin urmare, absorbția măsurilor poate fi stabilită pentru ambele grupuri de societăți.

               (25)

               În conformitate cu articolul 12 alineatul (2) din regulamentul de bază, importatorii, utilizatorii și exportatorii au avut posibilitatea de a prezenta elemente de probă care să justifice scăderea prețurilor de export și lipsa variației prețurilor de revânzare în Uniune după instituirea măsurilor prin alte cauze decât absorbția taxei antidumping.

               (26)

               Un producător-exportator a afirmat (și a reiterat această afirmație în urma informării părților) că scăderea prețurilor de export nu s-a datorat absorbției măsurilor, ci unor metode de producție eficiente, unor economii de scară și unui mediu mai competitiv pentru produsul în cauză. Drept urmare, atât costul de producție, cât și prețurile de export au scăzut.

               (27)

               Comisia a respins această afirmație. Această afirmație se referă la costurile de producție și nu poate fi luată în considerare decât în contextul unei reexaminări a valorii normale. Cu toate acestea, în conformitate cu articolul 12 alineatul (5) din regulamentul de bază, pretinsele modificări ale valorii normale se iau în considerare doar atunci când sunt furnizate Comisiei informații complete despre valorile normale revizuite. Acest lucru nu s-a întâmplat, întrucât niciunul dintre grupurile de societăți incluse în eșantion nu solicitase reexaminarea valorilor normale, astfel cum se prevede la articolul 12 alineatul (5) din regulamentul de bază și astfel cum se menționează la punctul 5.1.1 litera (a) din avizul de redeschidere. Prin urmare, costul de producție din cursul PAAM nu a fost verificat și domeniul de aplicare al anchetei este limitat, în continuare, la examinarea prețurilor de export. Orice afirmație referitoare la presupusele modificări ale costurilor de producție și/sau ale valorii normale nu poate fi abordată decât în cadrul unei reexaminări intermediare, în conformitate cu articolul 11 alineatul (3) din regulamentul de bază.

               (28)

               După informarea părților, un producător-exportator a afirmat că prețurile sale de export nu scăzuseră sau, cel puțin, nu în aceeași măsură ca prețurile de export ale societăților incluse în eșantion. El a afirmat, în continuare, că aparenta scădere a prețurilor de export ale celor doi exportatori chinezi incluși în eșantion și recalcularea marjei lor de dumping și de prejudiciu nu ar putea constitui o bază pentru reevaluarea noii sale taxe antidumping individuale. Prin urmare, el a solicitat o examinare individuală în temeiul articolului 12 alineatul (2) și al articolului 17 alineatul (3) din regulamentul de bază.

               (29)

               Comisia a respins această afirmație. Acest producător-exportator nu a cooperat la prezenta anchetă și nu a furnizat informațiile necesare în termenele prevăzute în avizul de deschidere. În conformitate cu articolul 12 alineatul (4) din regulamentul de bază, noua anchetă se efectuează cu diligență și se finalizează, în mod normal, în termen de șase luni de la data deschiderii noii anchete. În orice caz, această nouă anchetă se finalizează în termen de nouă luni de la deschiderea noii anchete. O examinare individuală, care nu a fost solicitată decât într-un stadiu tardiv al procedurii, după informarea părților, ar împiedica, prin urmare, încheierea anchetei în timp util.

               (30)

               Un importator/utilizator a susținut că industria sticlei solare din UE nu beneficiază de o aprovizionare insuficientă, în special cu sticlă solară de înaltă calitate, pentru a răspunde nevoilor industriei de module fotovoltaice din UE și, prin urmare, s-a opus instituirii de măsuri suplimentare. El a afirmat, de asemenea, că măsurile antidumping suplimentare ar conduce la o reorientare a producției de module fotovoltaice în afara UE.

               (31)

               Comisia a respins ambele afirmații. În primul rând, aceste afirmații ar intra în domeniul de aplicare al criteriului privind interesul Uniunii, care nu este analizat în cadrul unei noi anchete privind absorbția măsurilor. În al doilea rând, potrivit răspunsului său la chestionar, în cursul PAAM, utilizatorul a fost în măsură să se aprovizioneze în procent de 100 % cu sticlă solară de la producătorii din UE și din țări terțe. Prin urmare, această afirmație nu a fost susținută cu probe suficiente. Același lucru este valabil și în cazul afirmației potrivit căreia instituirea de măsuri suplimentare i-ar obliga pe producătorii de module fotovoltaice din UE să își externalizeze producția în afara UE. Acest scenariu pare improbabil. Astfel cum s-a stabilit în cadrul anchetei inițiale, partea corespunzătoare sticlei solare din costul de producție al unui modul fotovoltaic este limitată, fiind cuprinsă între 6 % și 8 %. Prin urmare, creșterea măsurilor va avea doar un impact limitat asupra costurilor totale ale modulelor fotovoltaice, de ordinul a 2-3 %.

         2.   Dumpingul

               (32)

               După stabilirea absorbției măsurilor pentru ambele grupuri de societăți, marjele de dumping au fost recalculate.

         2.1.   Prețurile de export

               (33)

               Toate vânzările producătorilor-exportatori incluși în eșantion au fost realizate către clienți neafiliați din Uniune. Prin urmare, prețurile de export s-au bazat pe prețurile efectiv plătite sau de plătit pentru produsul în cauză, în conformitate cu articolul 2 alineatul (8) din regulamentul de bază.

         2.2.   Comparație

               (34)

               Comisia a comparat valoarea normală, astfel cum a fost stabilită în cadrul anchetei inițiale, și prețul de export pe o bază franco fabrică. Marjele de dumping au fost stabilite prin compararea prețurilor franco fabrică individuale ale exportatorilor incluși în eșantion cu prețurile de vânzare pe piața internă ale producătorului din țara analogă sau cu valoarea normală construită, după caz.

               (35)

               Pentru a asigura o comparație echitabilă între valoarea normală și prețul de export, s-au operat ajustări pentru a ține seama, în conformitate cu articolul 2 alineatul (10) din regulamentul de bază, de diferențele care influențează prețurile și comparabilitatea acestora.

               (36)

               Pe această bază, s-au operat ajustări pentru costurile de transport, de navlu și de asigurare, costurile de manipulare, de încărcare și cheltuielile conexe, taxele și comisioanele la export, în toate cazurile în care s-a demonstrat că aceste costuri au un impact asupra comparabilității prețurilor.

         2.3.   Marja de dumping

               (37)

               În temeiul articolului 2 alineatele (11) și (12) din regulamentul de bază, marjele de dumping pentru producătorii-exportatori incluși în eșantion au fost stabilite pe baza unei comparații între valoarea normală medie ponderată construită pentru fiecare tip de produs similar din Turcia în cursul PAI și prețul mediu ponderat practicat de fiecare societate la export pentru tipul corespondent de produs în cauză în cursul PAAM, exprimate ca procentaj din prețul CIF la frontiera Uniunii, înainte de vămuire.

               (38)

               Prin urmare, marja de dumping pentru Xinyi Group a crescut de la 83,1 % în cursul PAI la 122,2 % în cursul PAAM, iar pentru Flat Group de la 90,1 % la 122,4 %.

         3.   Nivelul de eliminare a prejudiciului

               (39)

               În conformitate cu regula taxei celei mai mici prevăzută la articolul 9 alineatul (4) din regulamentul de bază și întrucât măsurile inițiale se bazau pe nivelul de eliminare a prejudiciului, marjele de prejudiciu au fost recalculate.

               (40)

               Nivelul de eliminare a prejudiciului a fost determinat pe baza unei comparații între prețul de import mediu ponderat al producătorilor-exportatori cooperanți incluși în eșantion, în cursul PAAM, și prețul mediu ponderat neprejudiciabil al produsului similar vândut de producătorii din Uniune incluși în eșantion pe piața Uniunii în cursul PAI. Eventualele diferențe rezultate din această comparație au fost ulterior exprimate ca procentaj din valoarea CIF de import medie ponderată.

               (41)

               În urma informării părților, un producător-exportator a pus sub semnul întrebării exactitatea metodei utilizate de către Comisie. Pentru a ilustra acest aspect, el a afirmat că, chiar dacă prețurile de export ar fi rămas, în cursul PAAM, la același nivel cu prețurile din cursul PAI, nivelul de eliminare a prejudiciului ar fi crescut.

               (42)

               Comisia a respins această afirmație. Producătorul-exportator a confirmat faptul că prețurile sale de export scăzuseră în cursul PAAM. Prin urmare, a fost posibilă stabilirea absorbției măsurilor și, în consecință, a fost necesar să se recalculeze marjele de dumping și de prejudiciu.

               (43)

               Pe această bază, marja de prejudiciu pentru Xinyi Group a crescut de la 39,3 % la 107,00 %, iar pentru Flat Group de la 42,1 % la 112,5 %.

         D.   CONCLUZIE

               (44)

               Pe baza faptelor și a considerațiilor de mai sus, Comisia a concluzionat că producătorii-exportatori incluși în eșantion au absorbit taxa antidumping în vigoare. Prin urmare, măsurile antidumping instituite asupra importurilor de sticlă solară originară din RPC ar trebui să fie modificate în conformitate cu articolul 12 alineatul (3) din regulamentul de bază.

      Noul nivel al măsurii

               (45)

               În conformitate cu regula taxei celei mai mici prevăzută la articolul 9 alineatul (4) din regulamentul de bază, Comisia a comparat mai întâi marjele de prejudiciu și marjele de dumping. Valoarea taxelor ar trebui stabilită la nivelul marjelor de prejudiciu. Cu toate acestea, în conformitate cu articolul 12 alineatul (3) ultima teză din regulamentul de bază, valoarea noii taxe antidumping care urmează să fie instituită nu poate depăși dublul valorii taxei instituite inițial.

               (46)

               Întrucât ancheta antisubvenție nu este afectată de prezenta anchetă, taxa compensatorie trebuie să fie dedusă pentru a stabili noua taxă antidumping.

               (47)

               În consecință, noua taxă antidumping pentru Flat Group este stabilită la 71,4 % (adică dublul marjei de prejudiciu de 42,1 % aplicabile în prezent, minus taxa compensatorie de 12,8 %), iar pentru Xinyi Group la 75,4 % (adică dublul marjei de prejudiciu de 39,3 % aplicabile în prezent, minus taxa compensatorie de 3,2 %).

               (48)

               Având în vedere gradul ridicat de cooperare din partea producătorilor-exportatori chinezi, taxa aplicabilă „tuturor celorlalte societăți” a fost stabilită la nivelul celei mai ridicate taxe instituite pentru societățile din eșantion sau care au cooperat la anchetă. Taxa aplicabilă „tuturor celorlalte societăți” va fi aplicată societăților care nu au cooperat la anchetă, cu excepția societăților care au cooperat la ancheta inițială și care fac obiectul unei taxe individuale. Noua lor taxă antidumping este stabilită la dublul marjei lor de prejudiciu aplicabile în prezent, din care a fost dedusă taxa compensatorie aplicabilă.

               (49)

               Pentru societățile cooperante neincluse în eșantion și enumerate în tabelul de mai jos, marjele de dumping și de prejudiciu au fost calculate ca medie ponderată a societăților incluse în eșantion. Pentru a stabili noua taxă antidumping, dublul marjei de prejudiciu aplicabile în prezent a fost stabilit drept limită din care a fost dedusă taxa compensatorie aplicabilă.

               (50)

               Un producător-exportator necooperant, care cooperase la ancheta inițială, a afirmat că nu există un temei juridic suficient pentru a i se majora taxa antidumping existentă sau, alternativ, pentru a i se impune o creștere a taxelor antidumping atât de ridicată ca cea propusă de Comisie.

               (51)

               Comisia a respins această afirmație. Temeiul juridic pentru modificarea măsurilor în vigoare este articolul 12 alineatul (3) din regulamentul de bază, potrivit căruia valoarea taxei antidumping instituite nu poate depăși dublul valorii taxei instituite inițial. Acest producător nu a cooperat la prezenta anchetă și, prin urmare, ar trebui, în mod normal, să facă obiectul taxei reziduale. Cu toate acestea, în conformitate cu articolul 12 alineatul (3) din regulamentul de bază, astfel cum se menționează în considerentul 48 de mai sus, noua sa taxă antidumping este stabilită la dublul marjei sale de prejudiciu aplicabile în prezent, din care a fost dedusă taxa compensatorie aplicabilă.

               (52)

               Nivelul revizuit al taxei antidumping aplicabile prețului net franco frontieră a Uniunii, înainte de vămuire, se stabilește după cum urmează:

                           Societate

                           Noua marjă de dumping

                           Noua marjă de prejudiciu

                           Limită în temeiul articolului 12 alineatul (3) (a se vedea considerentul 45)

                           Taxă compensatorie
                           (neschimbată)

                           Taxă antidumping definitivă revizuită

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd and Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Toate celelalte societăți

                           122,4 %

                           112,5 %

                           84,2 %

                           17,1 %

                           67,1 %

               (53)

               Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (CE) nr. 1225/2009,

         ADOPTĂ PREZENTUL REGULAMENT:
   Articolul 1
   Articolul 1 alineatul (2) din Regulamentul de punere în aplicare (UE) nr. 470/2014, astfel cum a fost modificat prin Regulamentul de punere în aplicare (UE) 2015/588, se înlocuiește cu următorul text:

      „(2)   Nivelul taxei antidumping definitive aplicabile prețului net, franco frontieră a Uniunii, înainte de vămuire, pentru produsele descrise la alineatul (1) și fabricate de societățile enumerate în continuare, se stabilește după cum urmează:

                  Societate

                  Taxă antidumping definitivă

                  Cod adițional TARIC

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd and Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Toate celelalte societăți

                  67,1 %

                  B999”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 13 august 2015.

            Pentru Comisie

            Președintele

         Jean-Claude JUNCKER

      (1)  JO L 343, 22.12.2009, p. 51.

      (2)  Regulamentul de punere în aplicare (UE) nr. 470/2014 al Comisiei din 13 mai 2014 de instituire a unei taxe antidumping definitive și de percepere definitivă a taxei provizorii instituite la importurile de sticlă solară originară din Republica Populară Chineză (JO L 142, 14.5.2014, p. 1).

      (3)  Regulamentul de punere în aplicare (UE) 2015/588 al Comisiei din 14 aprilie 2015 de modificare a Regulamentului de punere în aplicare (UE) nr. 470/2014 de instituire a unei taxe antidumping definitive și de percepere definitivă a taxei provizorii instituite la importurile de sticlă solară originară din Republica Populară Chineză (JO L 98, 15.4.2015, p. 6).

      (4)  Regulamentul de punere în aplicare (UE) nr. 471/2014 al Comisiei din 13 mai 2014 de instituire a unor taxe compensatorii definitive la importurile de sticlă solară originară din Republica Populară Chineză (JO L 142, 14.5.2014, p. 23).

      (5)  JO C 457, 19.12.2014, p. 9.


title: Regulamentul de punere în aplicare (UE) 2015/265 al Comisiei din 18 februarie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               19.2.2015

               RO

               Jurnalul Oficial al Uniunii Europene

               L 45/13

         REGULAMENTUL DE PUNERE ÎN APLICARE (UE) 2015/265 AL COMISIEI
   din 18 februarie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 februarie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 841/2012 al Comisiei din 18 septembrie 2012 privind autorizarea Lactobacillus plantarum (NCIMB 41028) și a Lactobacillus plantarum (NCIMB 30148) ca aditivi furajeri pentru toate speciile de animale  Text cu relevanță pentru SEE

text:
               19.9.2012

               RO

               Jurnalul Oficial al Uniunii Europene

               L 252/17

         REGULAMENTUL DE PUNERE ÎN APLICARE (UE) NR. 841/2012 AL COMISIEI
   din 18 septembrie 2012
   privind autorizarea Lactobacillus plantarum (NCIMB 41028) și a Lactobacillus plantarum (NCIMB 30148) ca aditivi furajeri pentru toate speciile de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 alineatul (7) coroborat cu articolul 10 alineatele (1)-(4) din Regulamentul (CE) nr. 1831/2003 stabilește dispozițiile specifice utilizate pentru evaluarea produselor utilizate în Uniune ca aditivi pentru însilozare la data la care regulamentul a intrat în vigoare.

               (2)

               În conformitate cu articolul 10 alineatul (1) litera (b), precum și cu articolul 7 din Regulamentul (CE) nr. 1831/2003, microorganismele Lactobacillus plantarum (NCIMB 41028) și Lactobacillus plantarum (NCIMB 30148) au fost înscrise în Registrul comunitar al aditivilor pentru hrana animalelor ca produse existente care aparțin grupei funcționale de aditivi pentru însilozare, pentru toate speciile de animale.

               (3)

               În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, au fost depuse cereri pentru autorizarea microorganismelor Lactobacillus plantarum (NCIMB 41028) și Lactobacillus plantarum (NCIMB 30148) ca aditivi furajeri pentru toate speciile de animale, prin care se solicita clasificarea aditivilor respectivi în categoria „aditivi tehnologici” și în grupa funcțională „aditivi pentru însilozare”. Cererile au fost însoțite de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Cererile se referă la autorizarea microorganismelor Lactobacillus plantarum (NCIMB 41028) și Lactobacillus plantarum (NCIMB 30148) ca aditivi furajeri pentru toate speciile de animale, urmând a fi clasificați în categoria „aditivi tehnologici”.

               (5)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 13 decembrie 2011 (2) că, în condițiile propuse de utilizare, microorganismele Lactobacillus plantarum (NCIMB 41028) și Lactobacillus plantarum (NCIMB 30148) nu au un efect nociv asupra sănătății animale, sănătății umane sau asupra mediului și că aceste microorganisme pot permite îmbunătățirea producției de furaje însilozate provenite din toate tipurile de nutreț printr-o mai bună conservare a materiei uscate și reducerea pierderii de proteine. Autoritatea a verificat, de asemenea, raportul privind metoda de analiză a aditivilor furajeri, prezentat de laboratorul de referință înființat în temeiul Regulamentului (CE) nr. 1831/2003.

               (6)

               Evaluarea microorganismelor Lactobacillus plantarum (NCIMB 41028) și Lactobacillus plantarum (NCIMB 30148) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestor microorganisme ar trebui să fie autorizată, conform anexelor la prezentul regulament.

               (7)

               Deoarece sunt introduse modificări în condițiile de autorizare a microorganismelor Lactobacillus plantarum (NCIMB 41028) și Lactobacillus plantarum (NCIMB 30148) și întrucât nu există efecte directe imediate asupra siguranței, este necesar să se prevadă o perioadă de timp rezonabilă înainte de autorizare pentru a permite părților interesate să se pregătească pentru îndeplinirea noilor cerințe care decurg din autorizația respectivă. În plus, este necesar să se prevadă o perioadă tranzitorie pentru epuizarea stocurilor existente alcătuite din microorganismele respective și furajele care le conțin.

               (8)

               Este foarte complicat pentru operatori să adapteze în mod repetat și de la o zi la alta etichetele furajelor care conțin diferiți aditivi care au fost autorizați în mod succesiv în conformitate cu procedura prevăzută la articolul 10 alineatul (2) din Regulamentul (CE) nr. 1831/2003 și pentru care trebuie să se respecte noi norme de etichetare. Prin urmare, este oportun să se reducă sarcina administrativă a operatorilor prin acordarea unei perioade de timp care să permită o schimbare ușoară a etichetării.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Microorganismul specificat în anexa I, aparținând categoriei „aditivi tehnologici” și grupei funcționale „aditivi pentru însilozare” este autorizat ca aditiv în hrana animalelor în condițiile menționate în anexa respectivă.
   Articolul 2
   Microorganismul specificat în anexa II, aparținând categoriei „aditivi tehnologici” și grupei funcționale „aditivi pentru însilozare” este autorizat ca aditiv în hrana animalelor în condițiile menționate în anexa respectivă.
   Articolul 3
   Cerințe în materie de etichetare
   Furajele care conțin microorganismele menționate la articolul 1 și articolul 2 se etichetează în conformitate cu prezentul regulament, cel târziu până la 19 mai 2013.
   Cu toate acestea, furajele care conțin microorganismele menționate la articolul 1 și articolul 2 care au fost etichetate în conformitate cu condițiile de autorizare anterioare înainte de 19 mai 2013 pot fi introduse pe piață în continuare, până la epuizarea stocurilor.
   Articolul 4
   Măsuri tranzitorii
   Stocurile existente la data intrării în vigoare a prezentului regulament alcătuite din microorganismele menționate la articolul 1 și articolul 2 și din furajele care conțin aceste microorganisme pot fi introduse pe piață în continuare și utilizate în condițiile de autorizare anterioare până la epuizare.
   Articolul 5
   Prezentul regulament intră în vigoare la 19 noiembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 septembrie 2012.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2012; 10(1):2529.

      ANEXA I

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  CFU/kg de materie nouă

                     Categoria: aditivi tehnologici. Grupă funcțională: aditivi pentru însilozare

                  1k20713

                  —

                     Lactobacillus plantarum

                  (NCIMB 41028)

                                 Compoziția aditivului

                              Preparat de Lactobacillus plantarum NCIMB 41028 conținând minimum 7 × 1010 CFU/g de aditiv

                                 Caracterizarea substanței active

                                 Lactobacillus plantarum NCIMB 41028

                                 Metodă analitică
                                  (1)

                                          Enumerare în aditivul furajer: metoda dispersiei pe placă (EN 15787)

                                          Identificare: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului, indicați temperatura de depozitare și durata de conservare.

                              2.

                              Doza minimă de aditiv atunci când este folosit fără a fi combinat cu alte microorganisme ca aditiv pentru însilozare: 1 × 109 CFU/kg de materie nouă.

                              3.

                              Pentru siguranță: se recomandă utilizarea de dispozitive de protecție respiratorie și mănuși în timpul manipulării.

                  19 noiembrie 2022

         (1)  Detalii privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx

      ANEXA II

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  CFU/kg de materie nouă

                     Categoria: aditivi tehnologici. Grupă funcțională: aditivi pentru însilozare

                  1k20714

                  —

                     Lactobacillus plantarum

                  (NCIMB 30148)

                                 Compoziția aditivului

                              Preparat de Lactobacillus plantarum NCIMB 30148 conținând minimum 7 × 1010 CFU/g de aditiv

                                 Caracterizarea substanței active

                                 Lactobacillus plantarum NCIMB 30148

                                 Metodă analitică
                                  (1)

                                          Enumerare în aditivul furajer: metoda dispersiei pe placă (EN 15787)

                                          Identificare: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului, indicați temperatura de depozitare și durata de conservare.

                              2.

                              Doza minimă de aditiv atunci când este folosit fără a fi combinat cu alte microorganisme ca aditiv pentru însilozare: 1 × 109 CFU/kg de materie nouă.

                              3.

                              Pentru siguranță: se recomandă utilizarea de dispozitive de protecție respiratorie și mănuși în timpul manipulării.

                  19 noiembrie 2022

         (1)  Detalii privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2015/2032 al Comisiei din 13 noiembrie 2015 de modificare a Regulamentului de punere în aplicare (UE) 2015/1089 în ceea ce privește plafoanele bugetare pentru anul 2015 aplicabile anumitor scheme de sprijin direct pentru Regatul Unit

text:
               14.11.2015

               RO

               Jurnalul Oficial al Uniunii Europene

               L 298/6

         REGULAMENTUL DE PUNERE ÎN APLICARE (UE) 2015/2032 AL COMISIEI
   din 13 noiembrie 2015
   de modificare a Regulamentului de punere în aplicare (UE) 2015/1089 în ceea ce privește plafoanele bugetare pentru anul 2015 aplicabile anumitor scheme de sprijin direct pentru Regatul Unit
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (1), în special articolul 22 alineatul (1), articolul 42 alineatul (2) și articolul 51 alineatul (4),
   întrucât:

               (1)

               Regulamentul de punere în aplicare (UE) 2015/1089 al Comisiei (2) a stabilit plafoanele naționale anuale pentru măsurile relevante privind plățile directe în 2015.

               (2)

               În Regatul Unit, legislația de punere în aplicare a normelor Uniunii privind plățile directe în Țara Galilor a fost casată de un ordin pronunțat de o instanță națională. În consecință, Regatul Unit a luat noi decizii privind punerea în aplicare a plăților directe în Țara Galilor, care au fost notificate Comisiei. Deși este responsabilitatea Regatului Unit să se asigure că noile decizii menționate respectă cadrul juridic aplicabil și principiile generale ale dreptului Uniunii, este necesar să se țină cont de aceste noi decizii. Mai precis, deoarece aceste noi decizii afectează calcularea plafoanelor naționale anuale pentru 2015 în ceea ce privește schema de plată de bază și plata pentru tinerii fermieri pentru Regatul Unit, este necesară modificarea în consecință a plafoanelor respective. În plus, pe baza acestor decizii, este necesar să se stabilească plafonul plății redistributive pentru anul 2015, pentru Regatul Unit.

               (3)

               Prin urmare, Regulamentul de punere în aplicare (UE) 2015/1089 ar trebui modificat în consecință.

               (4)

               În ceea ce privește anul 2015, punerea în aplicare a schemelor de sprijin direct prevăzute în Regulamentul (UE) nr. 1307/2013 a început la 1 ianuarie 2015. Pentru a asigura coerența între aplicabilitatea respectivului regulament pentru anul de cerere 2015 și aplicabilitatea plafoanelor bugetare corespunzătoare, prezentul regulament ar trebui să se aplice de la aceeași dată.

               (5)

               Măsurile prevăzute de prezentul regulament sunt conforme cu avizul Comitetului privind plățile directe,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) 2015/1089
   Anexa la Regulamentul de punere în aplicare (UE) 2015/1089 se modifică în conformitate cu anexa la prezentul regulament.
   Articolul 2
   Intrare în vigoare și aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 608.

      (2)  Regulamentul de punere în aplicare (UE) 2015/1089 al Comisiei din 6 iulie 2015 de stabilire, pentru anul 2015, a plafoanelor bugetare aplicabile anumitor scheme de sprijin direct prevăzute în Regulamentul (UE) nr. 1307/2013 al Parlamentului European și al Consiliului și de stabilire a cotei privind rezerva specială pentru deminare pentru Croația (JO L 176, 6.7.2015, p. 29).

      ANEXĂ
      Anexa la Regulamentul de punere în aplicare (UE) 2015/1089 se modifică după cum urmează:

                  1.

                  La punctul I, rubrica pentru Regatul Unit se înlocuiește cu următorul text:

                              „Regatul Unit

                              2 100 795”

                  2.

                  La punctul III, se adaugă următoarea rubrică pentru Regatul Unit:

                              „Regatul Unit

                              16 134”

                  3.

                  La punctul VI, rubrica pentru Regatul Unit se înlocuiește cu următorul text:

                              „Regatul Unit

                              51 798”


title: Regulamentul de punere în aplicare (UE) nr. 1079/2014 al Comisiei din 14 octombrie 2014 de fixare, pentru exercițiul contabil 2015 al FEGA, a ratelor dobânzii care urmează să fie aplicate pentru calcularea cheltuielilor de finanțare a măsurilor de intervenție constând în achiziționarea, depozitarea și comercializarea stocurilor

text:
               15.10.2014

               RO

               Jurnalul Oficial al Uniunii Europene

               L 297/7

         REGULAMENTUL DE PUNERE ÎN APLICARE (UE) NR. 1079/2014 AL COMISIEI
   din 14 octombrie 2014
   de fixare, pentru exercițiul contabil 2015 al FEGA, a ratelor dobânzii care urmează să fie aplicate pentru calcularea cheltuielilor de finanțare a măsurilor de intervenție constând în achiziționarea, depozitarea și comercializarea stocurilor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 20 alineatele (1) și (4),
   după consultarea Comitetului pentru fondurile agricole,
   întrucât:

               (1)

               Articolul 3 alineatul (1) litera (a) din Regulamentul delegat (UE) nr. 906/2014 al Comisiei (2) prevede că cheltuielile legate de costurile financiare suportate de statele membre pentru fondurile mobilizate în vederea achiziționării de produse trebuie fixate în conformitate cu metodele stabilite în anexa I la regulamentul respectiv.

               (2)

               Punctul I.1 din anexa I la Regulamentul delegat (UE) nr. 906/2014 prevede că valoarea costurilor financiare respective se calculează pe baza unei rate uniforme a dobânzii pentru Uniune, fixată de Comisie la începutul fiecărui exercițiu contabil. Această rată a dobânzii corespunde mediei ratelor Euribor la termen, pe 3 luni și pe 12 luni, înregistrate în cele șase luni care preced notificarea din partea statelor membre prevăzută la punctul I.2 primul paragraf din anexa respectivă, cărora li se aplică o pondere de o treime și, respectiv, de două treimi.

               (3)

               De asemenea, în conformitate cu punctul I.2 al doilea paragraf din anexa I la Regulamentul delegat (UE) nr. 906/2014, în absența notificării din partea unui stat membru, sub forma și până la termenul limită menționate la primul paragraf al punctului respectiv, rata dobânzii suportate de statul membru în cauză este considerată a fi de 0 %. Dacă un stat membru declară că nu a suportat nicio cheltuială cu dobânzile pentru că nu a avut produse agricole plasate în depozitare publică în cursul perioadei de referință, Comisia fixează respectiva rată a dobânzii în conformitate cu cel de al treilea paragraf al punctului respectiv.

               (4)

               În conformitate cu punctul I.3 din anexa I la Regulamentul delegat (UE) nr. 906/2014, rata dobânzii determinată pe baza punctului I.2 din anexa respectivă trebuie să fie comparată cu rata uniformă a dobânzii stabilită pe baza punctului I.1 din anexa respectivă. Rata dobânzii aplicabilă fiecărui stat membru este cea mai redusă dintre aceste două rate ale dobânzii.

               (5)

               Având în vedere că nu existau produse agricole în depozitare publică în cursul perioadei de referință de șase luni, din martie până în august 2014, statelor membre nu li s-a solicitat să facă notificările prevăzute la punctul I.2 primul paragraf din anexa I la Regulamentul delegat (UE) nr. 906/2014.

               (6)

               Ratele dobânzilor aplicabile pentru exercițiul contabil 2015 al FEGA ar trebui fixate ținând seama de toți acești factori,

         ADOPTĂ PREZENTUL REGULAMENT:
   Articolul 1
   Pentru cheltuielile aferente costurilor financiare suportate de statele membre pentru mobilizarea fondurilor destinate achiziționării de produse imputabile exercițiului contabil 2015 al Fondului european de garantare agricolă (FEGA), ratele dobânzii prevăzute în anexa I la Regulamentul delegat (UE) nr. 906/2014 în conformitate cu articolul 3 alineatul (1) litera (a) din regulamentul respectiv sunt egale cu rata uniformă a dobânzii fixată la 0,4 %.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 octombrie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 octombrie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 549.

      (2)  Regulamentul delegat (UE) nr. 906/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește cheltuielile aferente intervenției publice (JO L 255, 28.8.2014, p. 1).